Document ID: /roh_data/filtered/swiss_laws_in_ROHinterleaved.jsonl.gz/4806

This text was translated from DE into Rumantsch Grischun.

Vor jeder Befragung ist festzustellen, ob sich eine Person als Auskunftsperson oder als Zeugin oder Zeuge zu äussern hat. Die förmliche Zeugeneinvernahme wird erst angeordnet, wenn sich ein Sachverhalt auf andere Weise nicht hinreichend abklären lässt. Jede Person ist zur Ablegung des Zeugnisses verpflichtet. Eine Person, gegen die sich eine Untersuchung ganz oder vorwiegend richtet, darf nur als Auskunftsperson befragt werden. Zeuginnen und Zeugen sind auf ihre Aussage- und Wahrheitspflicht, Auskunftspersonen auf ihr Recht, die Aussage zu verweigern, aufmerksam zu machen. Vorbehalten bleibt das Zeugnisverweigerungsrecht nach Artikel 42 Absatz 1 des Bundesgesetzes vom 4. Dezember 1947 über den Bundeszivilprozess. Für die Protokollierung wird die Befragung von Personen auf einem Tonträger aufgenommen. Die Protokolle werden den befragten Personen zur Unterzeichnung vorgelegt. Für das Verfahren und die Rechte der Betroffenen sind die Artikel 166–171 anwendbar. SR 273

Avant mintga interrogaziun stoi vegnir constatà, sch’ina persuna sto s’exprimer sco persuna che dat infurmaziuns u sco perditga. L’interrogaziun formala da perditgas vegn ordinada pir, sch’in fatg na po betg vegnir sclerì suffizientamain en autra moda. Mintga persuna è obligada da dar perditga. Ina persuna, cunter la quala sa drizza in’examinaziun dal tuttafatg u per gronda part, dastga vegnir interrogada mo sco persuna che dat infurmaziuns. Perditgas ston vegnir rendidas attentas a l’obligaziuns da dar perditga e da dir la vardad, las persunas che dattan infurmaziuns a lur dretg da refusar da far deposiziuns. Resalvà resta il dretg da refusar da dar perditga tenor l’artitgel 42 alinea 1 da la Lescha federala dals 4 da december 1947 davart la procedura civila. Per la protocollaziun vegn l’interrogaziun da persunas registrada sin in portatun. Ils protocols vegnan suttamess a las persunas interrogadas per als suttascriver. Per la procedura e per ils dretgs da las persunas pertutgadas èn applitgabels ils artitgels 166–171. SR 273